**Ministru kabineta noteikumu projekta**

**"Grozījumi Ministru kabineta 2009. gada 24. marta noteikumos Nr. 265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem""**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts sagatavots, lai nodrošinātu MK 24.03.2009. noteikumu Nr. 265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem" atbilstību EK valsts atbalsta modernizācijas iniciatīvām, nemainot sākotnējā nacionālā normatīvā akta būtību.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu "Grozījumi Ministru kabineta 2009. gada 24. marta noteikumos Nr. 265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem"" projekts (turpmāk – noteikumu projekts) sagatavots pēc Izglītības un zinātnes ministrijas iniciatīvas saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 24.03.2009. noteikumi Nr. 265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem" (turpmāk – MK noteikumi Nr. 265) nosaka kārtību, kādā tiek īstenoti 3.1.2.1.1. apakšaktivitātes ""Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem" (turpmāk – 3.1.2.1.1. aktivitāte) pirmās projektu iesniegumu atlases kārtas projekti (turpmāk – projekts).  Saskaņā ar MK noteikumiem Nr. 265 3.1.2.1.1 aktivitātes ietvaros atbalstu sniedza studiju programmu īstenošanai nepieciešamās infrastruktūras modernizēšanai augstākās izglītības institūcijās, tai skaitā:   * Baltijas Starptautiskā Akadēmija; * Daugavpils medicīnas koledža; * Daugavpils Universitāte; * Informācijas sistēmu menedžmenta augstskola; * Jāzepa Vītola Latvijas Mūzikas akadēmija; * Latvijas Jūras akadēmija; * Latvijas Kultūras akadēmija; * Latvijas Lauksaimniecības universitāte; * Latvijas Mākslas akadēmija; * Latvijas Sporta pedagoģijas akadēmija; * Latvijas Universitāte, tai skaitā reorganizācijas rezultātā:   + Rīgas Pedagoģijas un izglītības vadības akadēmijas projekts;   + Latvijas Universitātes P. Stradiņa medicīnas koledžas projekts; * Liepājas Jūrniecības koledža; * Liepājas Universitāte; * Malnavas koledža; * Olaines Mehānikas un tehnoloģijas koledža; * Rēzeknes Augstskola; * Rīgas 1. medicīnas koledža; * Rīgas Celtniecības koledža; * Rīgas Medicīnas koledža; * Rīgas Stradiņa universitāte, tai skaitā reorganizācijas rezultātā:   + Liepājas medicīnas koledžas projekts; * Rīgas Tehniskā koledža; * Rīgas Tehniskā universitāte; * Sarkanā Krusta medicīnas koledža; * Sociālās integrācijas valsts aģentūra; * Transporta un sakaru institūts; * Ventspils Augstskola; * Vidzemes Augstskola.   **I. Valsts atbalsta modernizācijas iniciatīvu ieviešana**  Pēc MK noteikumu Nr. 265 spēkā stāšanās Eiropas Komisija ir īstenojusi valsts atbalsta modernizācijas iniciatīvas, kas ietvertas vairākos EK izstrādātos dokumentos, tai skaitā *Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu* (Eiropas Savienības Oficiālais Vēstnesis, 2016. gada 19. jūlijs, Nr. C 262/1) (turpmāk – Komisijas paziņojums):  Saskaņā ar Komisijas paziņojuma:  1) 28.punktu: valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību;  2) 29. punktu: saskaņā ar judikatūru valsts izglītības sistēmas ietvaros nodrošinātais valsts izglītības pakalpojums, kura tikai nelielu daļu finansē no skolēnu un to vecāku mācību un uzņemšanas maksas, jeb pārsvarā (vairāk kā 50%) šo pakalpojumu finansē no publiskajiem resursiem, var tikt uzskatīta par nesaimniecisko darbību;  3) 197. punktu: publiskais atbalsts nevar ietekmēt tirdzniecību starp dalībvalstīm. … daži šādu lietu piemēri:   1. … infrastruktūra, ar kuru apkalpo pārsvarā vietēja mēroga publiku un kura diez vai piesaistītu citu dalībvalstu klientus vai ieguldījumus; 2. … subjekti, kuri veic saimniecisko darbību, kas tomēr diez vai pārvilinātu lietotājus vai apmeklētājus, kuri izmanto līdzīgu piedāvājumu citās dalībvalstīs (287); Komisija uzskata, ka potenciāls ietekmēt tirdzniecību starp dalībvalstīm piemīt tikai finansējumam, kuru piešķir lielām … un pasākumiem, ko plaši reklamē ārpus to vietējā reģiona;   4) 205. punktu: ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas;  5) 207. punktu: ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka:   1. saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Šis nosacījums būtu uzskatāms par izpildītu, ja saimnieciskajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku vai pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu)[[1]](#footnote-1). Kā piemērus šādai papildinošai saimnieciskajai darbībai var minēt praksi, ka pētniecības organizācija dažkārt izīrē savas iekārtas un laboratorijas ražošanas nozaru partneriem; 2. publiskais finansējums, kuru sniedz parastajiem papildpakalpojumiem (piemēram, restorāniem, veikaliem vai maksas stāvvietām) infrastruktūrās, kuras izmanto galvenokārt tikai nesaimnieciskajai darbībai, parasti neietekmē tirdzniecību starp dalībvalstīm, jo šie parastie papildpakalpojumi diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību.   Ievērojot minētās Eiropas Komisijas valsts atbalsta modernizācijas iniciatīvas, kas noteiktas Komisijas paziņojuma 207. punktā, noteikumu projekts paredz veikt MK noteikumu Nr.265 grozījumus, papildinot ar nosacījumu, ka atbalsts projekta īstenošanai nav kvalificējams kā komercdarbības atbalsts, ja projekta īstenošanas rezultātā iegādātā, izveidotā vai modernizētā infrastruktūra (turpmāk – infrastruktūra) projekta pārskata periodā izmantojama šādu saimnieciska rakstura darbību īstenošanai (MK noteikumu Nr. 265 21.1 punkts):   1. papildinoša saimnieciskā darbība (*ancillary economic activities*), ja tā ir tieši saistīta ar infrastruktūras ekspluatāciju un izmantošanu ar saimniecisku darbību nesaistītā augstākās izglītības institūcijas pamatdarbības jomā, tai tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un katru gadu iedalītā jauda finanšu izteiksmē nepārsniedz 20 procentus no infrastruktūras kopējās gada jaudas finanšu izteiksmē. Ja kādā no kalendāra gadiem projekta pārskata periodā darbībai iedalītā jauda finanšu izteiksmē pārsniedz 20 procentus no infrastruktūras kopējās gada jaudas, finansējuma saņēmējam piemēro publiskā finansējuma atgūšanas mehānismu; 2. parastie papildpakalpojumi (*customary amenities*) infrastruktūrā, ja pakalpojumus galvenokārt izmanto nesaimnieciskajai pamatdarbībai un tiem nav ietekmes uz konkurenci un tirdzniecību Eiropas Savienības iekšējā tirgū (pakalpojumiem ir vietējs raksturs).   Saskaņā ar Līguma par Eiropas Savienības darbību 107.panta 1.punktā un citos Eiropas Savienības aktos noteikto, lai finansiālo palīdzību komercdarbības veicināšanai uzskatītu par komercdarbības atbalstu, tai jāatbilst visām (četrām) komercdarbības atbalstu raksturojošām pazīmēm. Ievērojot minēto secināms, ka ieguldījumi augstākās izglītības infrastruktūrā nekvalificējas kā komercdarbības atbalsts, jo neizpildās viens no komercdarbības atbalstu raksturojošām pazīmēm, proti, finansiālā palīdzība neietekmē tirdzniecību un neizkropļo konkurenci Eiropas Savienības iekšējā tirgū.  Apgalvojumu pamato statistiskie rādītāji par augstāko izglītību 2018./2019. akadēmiskajā gadā – mobilo studējošo (ārvalsts studējošo grāda ieguvei) īpatsvars veido 10,3% no kopējā studējošo skaita Latvijā. Tādējādi augstākās izglītības pakalpojumiem Latvijā ir vietējs raksturs.  Saskaņā ar Eiropas Komisijas paziņojuma 196. un 197. punktu saimniecisko darbību atbalstam ir vienīgi vietēja mēroga ietekme, jo:  – parasto papildpakalpjumu (*customary amenities*) mērķauditorija (studējošie un akadēmiskais personāls) vairāk kā 85% apmērā ir vietējie studējošie un akadēmiskais personāls;  – papildpakalpojumu sniedzēji strādā tikai vietējā tirgū.  Atbilstoši Konkurences Ģenerāldirektorāta e-State Aid WIKI sistēmā[[2]](#footnote-2) sniegtajam skaidrojumam parastajiem papildpakapojumiem (ēdināšanas, autostāvvietu, kopēšanas u.c. pakalpojumiem) nav jāpiemēro iedalītās jaudas ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai.  Noteikumu projekta ieviešanas rezultātā projektu īstenotājiem tiek radīti labvēlīgāki nosacījumi, salīdzinot ar šobrīd esošo situāciju, jo ar komercdarbības atbalstu nesaistīta projekta ietvaros modernizētu infrastruktūru projekta pārskata periodā var izmantot papildinošas saimnieciskās darbības un papildpakalpojumu īstenošanai, ja tiek ievēroti MK noteikumu Nr. 265 21.1 punkta nosacījumi. Vienlaikus šis projekts joprojām var tikt uzskatīts par projektu, kuram nav saimniecisks raksturs.  **II. Saimniecisko darbību uzraudzība un atgūšana**  Lai varētu piemērot Komisijas paziņojuma 207. punktā noteikto, ir jānodrošina atbilstoša projekta ikgadēja uzraudzība augstākās izglītības infrastruktūras amortizācijas periodā, kas noteikts, ievērojot Komisijas 2014. gada 3. marta Regulā Nr.480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr.480/2014) I pielikumā noteikto projektā pārskata periodu.  Saskaņā ar Komisijas regulas Nr.480/2014 1. pielikumu atbildīgā iestāde metodiskajos noteikumos par izmaksu-ieguvumu analīzes izstrādi 3.1.2.1.1. aktivitātes ietvaros ir noteikusi, ka 3.1.2.1.1. aktivitātes ietvaros projekta pārskata periods ir 15 gadi, ja projekta ietvaros veikta ēku renovācija vai jaunas būves būvniecība.  Vienlaikus jāņem vērā, ka infrastruktūras amortizācijas periods var būt īsāks par 15 gadiem, tajā skaitā šādos gadījumos:  1. projekta ietvaros veiktas iekārtu iegādes vai izveide, bet nav veikta ēku renovācija vai jaunas būves būvniecība. Iekārtu iegādes gadījumā pārskata periods ir iekārtu amortizācijas laiks, kas atbilst Ministru kabineta 2018.gada 13.februāra noteikumu Nr.87 "Grāmatvedības uzskaites kārtība budžeta iestādēs" 2.pielikumā "Pamatlīdzekļu kategorijas, grupas un apakšgrupas nolietojuma normu noteikšanai" noteiktajām laikam (piemēram, lietderīgās lietošanas laiks tehnoloģiskām iekārtām, mēraparatūrai, regulēšanas ierīcēm, laboratoriju un medicīnas iekārtām – 10 gadi, datortehnikai – 5.gadi);  2. institūcijas likvidācijas gadījumā;  3. gadījumā, ja sadarbības iestādei nav tiesiska pamata nodrošināt projekta uzraudzību.  No Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71. panta 1. un 2. punkta izriet, ka: a) ar saimniecisku darbību nesaistīta projekta vai projekta daļas pēcuzraudzību veic piecu gadu periodā pēc noslēguma maksājuma veikšanas finansējuma saņēmējam; b) ja no Eiropas strukturāliem un investīciju fondiem saņemtais atbalsts ir valsts atbalsts, desmit gadu termiņu aizstāj ar termiņu, kas piemērojams saskaņā ar valsts atbalsta noteikumiem. Ja papildinošai saimnieciskai darbībai piešķirtā jauda nepārsniegs 20 procentus no infrastruktūras kopējās gada jaudas finanšu izteiksmē, papildinošā saimnieciskā darbība uzskatāma par nesaimnieciska rakstura darbību, vienlaikus (ņemot vērā DG COMP e-State Aid WIKI sistēmā sniegtos skaidrojumus) ir jānodrošina projektu uzraudzība, lai pārliecinātos par to, ka papildinošas saimnieciskās darbības procentuālais limits tiek ievērots visā projekta pārskata – infrastruktūras amortizācijas periodā.  Ievērojot minēto noteikumu projekts paredz aktualizēt atbildīgās iestādes un sadarbības iestādes funkcijas un projektu uzraudzības periodu (MK noteikumu Nr. 265 6.8., 7.14.apakšpunkts, 21.2 punkts).  Saskaņā ar Eiropas Savienības struktūrfondu un Kohēzijas fonda vadības likuma 14. panta pirmo daļu atbildīgo iestādi un sadarbības iestādi, kā arī kompetences sadalījumu starp tām nosaka Ministru kabinets (MK). Atbilstoši MK deleģējumam Valsts izglītības attīstības aģentūra kā sadarbības iestāde nodrošina Eiropas Savienības fondu 2007.–2013. gada plānošanas perioda projektu pēcuzraudzību. Ņemot vērā, ka 3.1.2.1.1. aktivitātes projektu uzraudzības periods pārsniedz pēcuzraudzības un infrastruktūras amortizācijas periodu, noteikumu projekts paredz, ka Eiropas Savienības fondu 2007.–2013. gada plānošanas perioda 3.1.2.1.1. aktivitātes projektu uzraudzību infrastruktūras amortizācijas periodā līdz 2020.gada 31. decembrim veic sadarbības iestāde, bet no 2021. gada 1. janvāra līdz 2024. gada 31. decembrim nodrošina atbildīgā iestāde.  Sadarbības iestāde:  1.  informē labuma guvējus par:  – nosacījumiem, kas izriet no MK noteikumu Nr.265 grozījumiem, tai skaitā jautājumi par modernizētās infrastruktūras izmantošanu saimniecisku darbību īstenošanai, piekļuves infrastruktūrai nodrošināšanu un norēķinu kārtību, papildinošo saimniecisko darbību uzskaiti un citiem nosacījumiem;  – nepieciešamajiem grozījumiem līgumā vai vienošanās par projekta īstenošanu, ko veic atbilstoši MK 2007.gada 26.jūnija noteikumos Nr.419 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” noteiktajam regulējumam;  2. izstrādā MK noteikumu Nr. 265 7.14. apakšpunktā minēto publiskā finansējuma uzraudzības un atgūšanas mehānismu, ņemot vērā Konkurences Ģenerāldirektorāta e-State Aid WIKI sistēmā[[3]](#footnote-3) sniegto skaidrojumu par atgūšanas mehānismu un atgūstamā publiskā finansējuma aprēķināšanas metodiku.  Ņemot vērā, ka publiskais finansējums augstākās izglītības infrastruktūras modernizācijai netiek sniegts saskaņā ar Komisijas (ES) regulas Nr.651/2014 (2014.gada 17.jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu nosacījumiem, tad situācijā, kad tiek pārsniegta pieļaujamā papildinošas saimnieciskās darbības jauda, atgūšanas mehānismā nosaka, ka atgūst visu publiskā finansējuma daļu, kas izmantota saimniecisko pamatdarbību finansēšanai, vienlaikus piemērojot soda procentus**[[4]](#footnote-4).**  **III. Infrastruktūras ekspluatācija saimniecisku darbību īstenošanai**  1. Noteikumu projekta nosacījumi sniedz iespēju efektīvāk izmantot projekta ietvaros modernizēto infrastruktūru, ko nodrošina iespēja infrastruktūru izmantot saimniecisku darbību īstenošanai, tai skaitā nomāt trešajām pusēm (papildinoša saimnieciska darbība), nodrošinot MK noteikumu Nr. 265 21.1 2. apakšpunktā minēto nosacījumu izpildi.  Lai varētu īstenot saimnieciskās darbības, noteikumu projekts paredz papildināt MK noteikumus Nr. 265 ar normām, kas nosaka finansējuma saņēmējam izvirzītās prasības, tai skaitā:  1. norēķinu kārtība piekļuves nodrošināšanai (MK noteikumu 265 21.3 punkts);  2. ar komercdarbības atbalstu nesaistīta projekta ietvaros modernizētā infrastruktūra ir izmantojama saimniecisku darbību īstenošanai, ja augstākās izglītības institūcija nodrošina šādu nosacījumu izpildi:  2.1. katru gadu papildinošai saimnieciskai darbībai iedalītā jauda finanšu izteiksmē nepārsniedz 20 procentus no infrastruktūras kopējās gada jaudas finanšu izteiksmē. Ja kādā no kalendāra gadiem projekta pārskata periodā papildinošai saimnieciskai darbībai iedalītā jauda finanšu izteiksmē pārsniedz 20 procentus no infrastruktūras kopējās gada jaudas, finansējuma saņēmējam piemēro publiskā finansējuma atgūšanas mehānismu (MK noteikumu Nr. 265 79.1 1. apakšpunkts);  2.2. parastos papildpakalpojumus galvenokārt izmanto nesaimnieciskajai pamatdarbībai un tie neietekmē tirdzniecību starp Eiropas Savienības dalībvalstīm (pakalpojumiem ir vietējs raksturs) (MK noteikumu Nr. 265 79.1 2. apakšpunkts);  3. augstākās izglītības institūcija izstrādā un augstākās izglītības institūcijas finanšu vadības un grāmatvedības politikas aprakstā norāda:  a) papildinošai saimnieciskai darbībai piešķirtās jaudas finanšu izteiksmē aprēķinu metodi un kontroles mehānismu, kas izstrādāts, pamatojoties uz MK noteikumu Nr. 265 7.14.  apakšpunktā minēto publiskā finansējuma uzraudzības un atgūšanas mehānismu; b) piekļuves infrastruktūrai kārtību un citus dokumentus, lai nodrošinātu MK noteikumu Nr. 265 21.1, 21.3, 79.1 punkta un 79.2 2., 79.2 3. apakšpunkta nosacījumu izpildi (MK noteikumu Nr. 265 79.2 1. apakšpunkts);  4. institūcija nodala: a) ar saimniecisku darbību nesaistītas pamatdarbības un ar tām saistītās finanšu plūsmas no saimnieciskajām pamatdarbībām; b) pamatdarbības un ar tām saistītās finanšu plūsmas no pārējām augstākās izglītības institūcijas darbībām un ar tām saistītajām finanšu plūsmām (MK noteikumu 265 79.2 2. un 79.2 3. apakšpunkts);  5. finansējuma saņēmēja pienākums glabāt projekta iesnieguma atvasinājumu un ar projekta īstenošanu saistīto dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas visu projekta pārskata periodu (MK noteikumu Nr. 265 79.4 punkts).  Noteikumu projekts paredz, ka MK noteikumu Nr. 265 21.1 punktā minētās darbības atbalstāmas un šo noteikumu 21.2 , 21.3, 79.1 punktā un 79.2 2., 79.2 3. apakšpunktā minētie nosacījumi ir piemērojami infrastruktūras amortizācijas periodā (MK noteikumu Nr. 265 79.3 punkts).  Augstākās izglītības institūcijas papildinošai saimnieciskai darbībai piešķirtās jaudas (*capacity*) aprēķinus un kontroli veic, ņemot vērā projekta ietvaros modernizētās infrastruktūras jaudu (*capacity*), ko raksturo visi institūcijā izglītības pakalpojumu sniegšanai patērētie resursi (materiāli, iekārtas, darbaspēks, pamatkapitāls), kas radušies projekta ietvaros modernizētās infrastruktūras ekspluatācijas rezultātā un izteikti finanšu (naudas) izteiksmē, tai skaitā resursi, kas tiek patērēti:  – ar saimniecisku darbību nesaistītai pamatdarbībai – valsts izglītības sistēmas ietvaros nodrošinātai augstākai izglītībai (izglītības klasifikācijas kodu pirmie divi cipari: 41, 42, 43, 44, 45, 46, 47, 49, 51);  – tādu saimnieciska rakstura izglītības pakalpojumu sniegšanai, kas neietilps valsts izglītības sistēmas ietvarā un kuru pilnībā vai galvenokārt finansē pakalpojuma saņēmējs (piem., tālākizglītības, interešu izglītības vai profesionālās pilnveides kursi: *radiācijas drošība, diabēta pacienta aprūpe, demokrātija darba vietā* - *pašpārvaldošas komandas un pašvadīšana, ajūrvēdas izglītības pamati* un citi kursi).  Pamatdarbībai – izglītības pakalpojumiem patērētos resursus nosaka atbilstoši a) apgrozījuma pārskatiem, kas raksturo augstākās izglītības institūciju finanšu plūsmas sadalījumā pa izdevumu ekonomiskās klasifikācijas kodiem (ja attiecināms) un darbību veidiem, ievērojot to raksturu un b) pārskatiem par budžeta izpildi, kas sagatavoti atbilstoši MK noteikumiem par Gada pārskata sagatavošanas kārtību (datu pieprasīšanas pamatojums – Likuma par budžetu un finanšu vadību 30.panta pirmā daļa) vai c) privāto tiesību juridisko personu gada pārskatiem.  Tādējādi izvēlētā pamatdarbības jaudas aprēķinu metode ir skaidra, pārbaudāma, replicējama, vienlīdzīgi piemērojama visiem finansējuma saņēmējiem un tajā izmantojamie parametri ir ticami un izsekojami visā infrastruktūras amortizācijas periodā.  Lai nodrošinātu finanšu plūsmu nodalīšanu, augstākās izglītības institūcija finanšu uzskaitē papildu finanšu sadalījumam pa kontiem un ekonomiskās klasifikācijas kodiem ievieš jaunas pazīmes vai dimensijas, kas norāda darbības veidu un darbības raksturu, tai skaitā:  – ar saimniecisku darbību nesaistīta pamatdarbība;  – saimnieciska rakstura pamatdarbība;  – cita saimnieciskā darbība.  Noteikumu projekts paredz veikt tehnisku precizējumus MK noteikumos Nr. 265 (noteikumu projekta 3. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa 3.1.2.1.1..aktivitātes ietvaros: valsts un privāto tiesību juridisko personu dibinātas augstākās izglītības institūcijas, augstākās izglītības institūciju akadēmiskais personāls, augstākās izglītības studiju programmās studējošie. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina:  – normatīvā akta atbilstību Latvijas Republikas starptautiskajām saistībām;  – normatīvā akta un ES tiesību sistēmā iekļauto normu harmonizāciju.  Noteikumu projektā ietvertais tiesiskais regulējums netieši sekmē tautsaimniecības attīstību, ņemot vērā publiskā finansējuma efektīvu izmantojumu, ko nodrošina iespēja publiskos resursus izmantot kopīgi, veidojot partnerattiecības ar publiskā un privātā sektora pārstāvjiem. |
| 3. | Administratīvo izmaksu monetārs novērtējums | 3.1.2.1.1. aktivitātes ietvaros jāveic 27 projektu (ņemot vērā augstāko izglītības institūciju reorganizāciju) uzraudzība ar mērķi nodrošināt saimnieciskajām darbībām izvirzīto kritēriju izpildi katra 3.1.1.2.1. aktivitātes projekta pārskata periodā.  Uzraudzības ietvaros:  1. vērtē: a) finansējuma saņēmēja finanšu vadības un grāmatvedības sistēmu (kas ietver jautājumus, kas saistīti ar darbību nodalīšanu u.c. nosacījumiem), b) modernizētās infrastruktūras ekspluatācijas darbību raksturu (saimnieciska darbība, darbība, kurai nav saimniecisks raksturs;  3. izvērtē saimnieciska rakstura darbību atbilstību MK noteikumu Nr. 265 21.1 2. punktā noteiktajiem kritērijiem;  4. piemēro publiskā finansējuma atgūšanas mehānismu (ja attiecināms).  3.1.2.1.1. aktivitātes ietvaros ieguldījumi veikti šādu pamatlīdzekļu modernizācijai:  – iekārtas, kuru amortizācijas periods ir 10 gadi;  – jaunu būvju būvniecība, telpu un ēku renovācija un rekonstrukcija. Uzraudzību veic projekta pārskata (dzīves cikla) periodā līdz 2024.gadam.  Vidējās administratīvās izmaksas Cg gadā aprēķina, izmantojot šādu formulu:  Cg = (f x l) x (n x b) =  = 16 x 435,4 x 2 x 1 = 13 933 (EUR), kur  Cg – informācijas sniegšanas, pieņemšanas, apstrādes vai uzglabāšanas pienākumu (turpmāk – uzraudzība) radītās izmaksas jeb administratīvās izmaksas gadā (indikatīvi);  f – finanšu līdzekļu apjoms, kas nepieciešams, lai nodrošinātu uzraudzību (stundas samaksas likme, ieskaitot virsstundas);  l – laika patēriņš, kas nepieciešams, lai veiktu 27 projektu uzraudzību, stundas;  n – subjektu skaits, uz ko attiecas uzraudzības veikšana (divi auditori uz katru apakšprojektu);  b – cik bieži gada laikā projekts paredz kontroli.  Indikatīvās kopējās uzraudzības izmaksas pārskata periodā no 2019. gada vidus līdz 2024. gadam:  C2024 = 76 416 EUR.  No 2019. gada 1. jūnija līdz 2020. gada 31. decembrim projektu uzraudzībai projektu dzīves cikla laikā nepieciešamais finansējums 21 120 EUR.  No 2021. gada 1. janvāra līdz 2024. gada 31. decembrim projektu uzraudzībai projektu pārskata periodā nepieciešamais finansējums 55 296 EUR. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027. gadam ieviešanas nosacījumus pētniecības un inovācijas attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta projekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 201**9**.gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 13 824 | 13 824 |
| 2.1. valsts pamatbudžets | 0 | 0 | 0 | 0 | 0 | 13 824 | 13 824 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -13 824 | -13 824 |
| 3.1. valsts pamatbudžets | 0 | 0 | 0 | 0 | 0 | -13 824 | -13 824 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vidējais administratīvo izmaksas Cg gadā aprēķins veikts šīs anotācijas II sadaļas 3. punktā.  Detalizēts izdevumu aprēķins sniegts anotācijas pielikumā.  3.1.2.1.1. aktivitātes projektu uzraudzībai projektu pārskata periodā:  1. no 2019. gada 1. jūnija līdz 2020. gada 31. decembrim nepieciešamo finansējumu 2**1** 120 EUR apmērā plānots segt no Izglītības un zinātnes ministrijas tehniskās palīdzības projekta “Izglītības un zinātnes ministrijas kapacitātes stiprināšana Eiropas Savienības struktūrfondu plānošanai, ieviešanai un uzraudzībai 2014-2020.gada plānošanas periodā, 2.kārta” (*darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība "Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases otrā kārta)*;  2. no 2021. gada 1. janvāra līdz 2024. gada 31. decembrim nepieciešamais finansējums ir 55 296 EUR. Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027. gadam ieviešanas nosacījumus pētniecības un inovācijas attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta projekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām.  Izglītības un zinātnes ministrijai sadarbībā ar Finanšu ministriju informēt Ministru kabinetu par iespējamiem finanšu avotiem 3.1.2.1.1. aktivitātes projektu uzraudzības nodrošināšanai, informāciju iekļaujot informatīvajā ziņojumā.  Izglītības un zinātnes ministrijai nav pieejami finanšu līdzekļi papildu izdevumu finansēšanai, jo ministrijai nav iespēju veikt institucionālus pārkārtojumus, administratīvo izmaksu vai izdevumu samazināšanu ministrijas kompetencē esošām funkcijām. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Anotācijas pielikumā norādīts indikatīvais papildu administratīvo izmaksu sadalījums pa gadiem. | | | | | | |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014. gada 13. maijs, Nr. L 138/5) (turpmāk – Komisijas regula Nr. 480/2014). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Ar noteikumu projektu tiek ieviesti *Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu* (Eiropas Savienības Oficiālais Vēstnesis, 2016. gada 19. jūlijs, Nr. C 262/1) noteikumi. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas regula Nr. 651/2014 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 480/2014) 1. pielikums | Noteikumu projekta 1. punkts (MK noteikumu Nr. 265 6.8. apakšpunkts). | ieviesta pilnībā | neparedz stingrākas prasības |
| Komisijas regulas Nr. 480/2014) 1. pielikums | Noteikumu projekta 2. punkts (MK noteikumu Nr. 265 7.14. apakšpunkts). | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Ar noteikumu projektu tiek ieviesti *Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu* (Eiropas Savienības Oficiālais Vēstnesis, 2016. gada 19. jūlijs, Nr. C 262/1) noteikumi, tai skaitā paziņojuma 207. punktā iekļauto normu pārņemšana. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> ).  Pēc noteikumu projekta spēkā stāšanās Izglītības un zinātnes ministrija kā atbildīgā iestāde un VIAA papildus informēs finansējuma saņēmējus par veiktajiem grozījumiem. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Noteikumu projekta izstrādes laikā iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija kā atbildīgā iestāde un VIAA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā tiek paplašinātas esošo institūciju (atbildīgās iestādes un sadarbības iestādes) funkcijas. Nepieciešams veidot jaunas institūcijas, likvidēt vai reorganizēt esošās institūcijas.  Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

|  |  |
| --- | --- |
| Izglītības un zinātnes ministre | I. Šuplinska |
| Vizē:  valsts sekretāra vietniece –  Politikas iniciatīvu un attīstības departamenta direktore,  valsts sekretāra pienākumu izpildītāja | G. Arāja |

27.05.2019 11:43

4374

I..Švirksta 67047878

[inta.svirksta@izm.gov.lv](mailto:inta.svirksta@izm.gov.lv)

1. Šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20 % no infrastruktūras kopējās gada jaudas. [↑](#footnote-ref-1)
2. <https://webgate.ec.europa.eu/fpfis/wikis/pages/viewpage.action?pageId=177902081&pagepropertiesreport.serverrender> [↑](#footnote-ref-2)
3. Informācijas avots: <https://webgate.ec.europa.eu/fpfis/wikis/display/StateAid/Homepage> [↑](#footnote-ref-3)
4. Piemērs. Augstākās izglītības institūcijas infrastruktūras modernizācijas projekta publiskā finansējuma apmērs 15 miljoni *euro*. Saskaņā ar Komisijas regulas Nr.480/2014 1. pielikumu projekta pārskata periods, kas vienāds ar infrastruktūras amortizācijas periodu, ir 15 gadi. Aprēķiniem piemēro lineāro metodi, kura pamatota ar pieņēmumu, ka katrā infrastruktūras amortizācijas perioda gadā infrastruktūrai atvēlētā publiskā finansējuma sadalījums ir vienmērīgs (lineārs)(15 miljoni *euro* / 15 gadi). Pēcuzraudzības periodā tikai vienā no pārskata gadiem papildinošās saimnieciskās darbības veiktas 30% apmērā no kopējās infrastruktūras jaudas konkrētajā pārskata gadā. Tādējādi 30% no publiskā finansējuma, kas attiecināms uz konkrēto pārskata gadu, ir izmantoti saimniecisko darbību veikšanai un ir atgūstami:

   [atgūstamais finansējums] = 0,3 x 15 miljoni *euro* / 15 gadi = 0,3 miljoni *euro* (plus soda procenti. Soda procentu likmes nosaka atbilstoši *Komisijas paziņojumā par pašreizējām valsts atbalsta atgūšanas procentu likmēm un atsauces/diskonta likmēm* noteiktajam. Vienlaikus ievēro Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai 11. panta nosacījumus). [↑](#footnote-ref-4)